На основу члана 8. став 1. Закона о матичним књигама („Сл. гласник РС“, број 20/09, 145/14 и 47/18) и члана 32. став 1. тачка 6. Закона о локалној самоуправи («Службени гласник Републике Србије», број: 129/2007, 83/2014 - др. Закона, 101/2016 – др. закон, 47/2018 и 111/2021 –др. закон), Скупштина општине Владичин Хан по прибављеном мишљењу Министарства државне управе и локалне самоуправе број 20-00-1072/2021-26 од 07.12.2021. године, на седници одржаној 26.12.2021. године, донела је

**О Д Л У К У**

**О МАТИЧНИМ ПОДРУЧЈИМА НА ТЕРИТОРИЈИ**

**ОПШТИНЕ ВЛАДИЧИН ХАН**

**1.**Овом Одлуком, одређују се матична подручја за која се воде матичне књиге на територији општине Владичин Хан, и седишта матичних подручја.

**2.** Матична подручја за која се воде матичне књиге на територији Општине Владичин Хан су:

1. Матично подручје Владичин Хан, које чине насељена места: Владичин Хан, Куново, Доње Јабуково, Полом, Горње Јабуково, Прекодолце, Житорађе, Козница, Калиманце, Балиновце, Сува Морава, Кукавица, Кржинце, Репинце, Јагњило, Брестово, Срнећи Дол, Костомлатица, Солачка Сена, Јастребац, Зебинце, Летовиште, Рдово и Урвич;
2. Матично подручје Лепеница, које чине насељена места: Лепеница, Бачвиште, Кацапун, Грамађе, Декутинце, Врбово, Богошево, Белишево, Равна Река, Јовац , Белановце, Прибој, Мазараћ, Островица и Стубал;
3. Матично подручје Џеп, које чине насељена места: Џеп, Репиште, Теговиште, Мртвица, Гариње, Копитарце, Ружић, Мањак, Дупљане, Љутеж, Манајле и Лебет;

**3**. Седишта матичних подручја из тачке 2. ове одлуке су:

1. Седиште матичног подручја Владичин Хан је у Владичином Хану;
2. Седиште матичног подручја Лепеница је у Лепеници;
3. Седиште матичног подручја Џеп је у Џепу;

**4**. Даном почетка примене ове Одлуке престаје да важи Одлука о одређивању матичних подручја на територији општине Владичин Хан („Сл. гласник РС“, број 98/2016).

**5.** Ова Одлука ступа на снагу наредног дана од дана објављивања у Службеном гласнику Републике Србије“, а почеће да се примењује од 01. jануара 2022. године.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-130/5/21-I**

**ПРЕДСЕДНИЦА,**

**Данијела Поповић**